РЕПУБЛИКА СРБИЈА

НАРОДНА СКУПШТИНА

Одбор за образовање, науку,

технолошки развој и информатичко друштво

14 Број: 011-635/21

05. мај 2021. године

Б е о г р а д

НАРОДНА СКУПШТИНА РЕПУБЛИКЕ СРБИЈЕ

Одбор за образовање, науку, технолошки развој и информатичко друштво Народне скупштине Републике Србије, на седници одржаној 5. маја 2021. године, размотрио је **ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О СПРЕЧАВАЊУ ДОПИНГА У СПОРТУ,** **у појединостима**, који је поднела Влада.

На основу члана 156. став 3. Пословника Народне скупштине, Одбор за образовање, науку, технолошки развој и информатичко друштво подноси

И З В Е Ш Т А Ј

Одбор је у складу са чланом 164. став 1. Пословника Народне скупштине размотрио поднети амандман на Предлог закона о изменама и допунама Закона о спречавању допинга у спорту.

Одбор је одлучио да предложи Народној скупштини **да прихвати** амандман на члан 11. који је поднео народни посланик Горан Спасојевић.

За известиоца Одбора на седници Народне скупштине одређен је Муамер Зукорлић, председник Одбора.

ПРЕДСЕДНИК

Муамер Зукорлић